  Виталий Пронин Со 59, 62 но 68 аресъем воргоронъёс,  ваньзы соос секыт  хронической висёнъёсын курадӟизы, та ик кулонзылэн валтӥсь мугез луиз. Со сяна, толон эшшо 12 муртлэсь секыт черзэс шедьтӥзы на. Адӟиськом, висисьёслэн лыдӟы будэ. Соин сэрен карантинэн валче Удмуртиын эшшо но чурытгес куронъёс пуктӥсько.  Шаереме вуисьёсты ми эшшо но золгес чакланы кутском, - пусйиз Удмуртилэн Тӧроез Александр Бречалов. -  Москва но Санкт-Петкрбург палась лыктӥсьёсты гинэ ӧвӧл, бускель шаеръёсысь вуисьёсты но вахта амалэн ужасьёсты. Кылсярысь, толон ӵукна “Новый Уренгой - Москва” поездэн бертӥзы Яр но Глазов ёросысь палэнын ужасьёс. Соосты пумитазы, температуразэс мертазы, карантин улэ пытсазы.  Сергей Захаров  